Nynorsk

AVTALE VED OPPTAK TIL ORGANISERT DOKTORGRADS-UTDANNING VED UNIVERSITETET I TROMSØ

INNFØRING

Opptaksavtalen er utarbeidd med heimel i § 10 i Forskrift 15.12.2005 for graden philosophiae doctor ved Universitetet i Tromsø (ph.d.-forskrifta
). Opptaksavtalen gjeld for alle ph.d.-programma universitetet tilbyr. Han skal sikra at doktorgradsstudenten tek fast del i eit aktivt forskarmiljø, og leggja til rette for at forskarutdanninga skal kunna gjennomførast til avtala tid. 

Avtalen er sett opp i samsvar med lover og forskrifter som gjeld for forskarutdanninga (Lov om universitet og høgskular, ph.d.-forskrifta, tenestemannslova med forskrifter og forvaltningslova). 

Avtalen er tredelt: 

Del A. Generell del skal fyllast ut for alle som er tatt opp på eit doktorgradsprogram. Avtalepartar i del A er studenten og universitetet (ved fakultet/NFH
 og/eller institutt etter fullmakt).

Del B. Avtale om fagleg rettleiing i doktorgradsutdanninga skal fyllast ut for alle studentar som er tatt opp på eit doktorgradsprogram. Avtalepartar i Del B er student, rettleiar(ar) og universitetet (ved fakultet/NFH og/eller institutt etter fullmakt). Dersom ein student har fleire formelle rettleiarar, skal alle vera med på avtalen. Eventuelle endringar i rettleiingsavtalen skal stå i del B3. 

Del C. Avtale mellom ekstern institusjon og universitetet om gjennomføring av doktorgradsutdanning. Denne skal berre fyllast ut for dei studentane som enten har ekstern finansiering, eller som har arbeidsplass ved annan institusjon. Avtalen kan og brukast dersom ein student har arbeidsplass ved anna institutt/fakultet/senter ved universitetet enn det han/ho er knytt til gjennom Del A i opptaksavtalen. 

Dersom ein student er knytt til to eksterne institusjonar (til dømes ein finansieringsinstitusjon og ein institusjon som tilbyr arbeidsplass), skal det gjerast avtale for kvar av dei eksterne partane.     

